《癸卯仲冬望日登舟秦淮翌旦过龙湾出大江》
明代·陶安

舟发秦淮暮，西风正面来。朝从大江溯，风转两帆开。

白鸟晴逾洁，黄芦冷未摧。潮平行正稳，几度见烽台。

作者简介：（1315—1371）明太平府当涂人，字主敬。元顺帝至正四年举人。授明道书院山长，避乱家居。朱元璋取太平，安出迎，留参幕府，任左司员外郎。洪武元年任知制诰兼修国史，寻出任江西行省参知政事，卒官。有《陶学士集》。